Άρωμα γυναίκας στην κοπή της Πρωτοχρονιάτικης πίτας του Πολιτιστικού Συλλόγου Γυναικών Χαλκουτσίου – Άποψη Τώρα\nΤετάρτη , 21 Φεβρουάριος 2018 4:55 πμ\nHome / Ροή Νέων / Άρωμα γυναίκας στην κοπή της Πρωτοχρονιάτικης πίτας του Πολιτιστικού Συλλόγου Γυναικών Χαλκουτσίου\nΆρωμα γυναίκας στην κοπή της Πρωτοχρονιάτικης πίτας του Πολιτιστικού Συλλόγου Γυναικών Χαλκουτσίου\nΆρωμα γυναίκας είχε η κοπή της Πρωτοχρονιάτικης πίτας, την Παρασκευή 26 Ιανουαρίου, του Πολιτιστικού Συλλόγου Γυναικών Χαλκουτσίου, στο cafe «Safe Harbor» στην πλατεία Χαλκουτσίου.\nΜε μια λιτή όμορφη αλλά και ζεστή εκδήλωση, οι γυναίκες απέδειξαν ότι έχουν αισθητική και δημιουργική διάθεση πολιτιστικής προσφοράς στην περιοχή. Δραστήριες, γεμάτες ενέργεια και χαμόγελα, γέμισαν την αίθουσα και έδωσαν μια άλλη νότα αισιοδοξίας.\nΗ Πρόεδρος του Πολιτιστικού Συλλόγου Γυναικών Χαλκουτσίου, κα Άννα Φαρμακίδου-Οικονομάκου, στο σύντομο χαιρετισμό της, ευχαρίστησε τους παριστάμενους, τους ευχήθηκε καλή χρονιά με υγεία και αναφέρθηκε στο έργο που επιτελεί ο Σύλλογος.\nΜάλιστα ανακοίνωσε ότι ο Σύλλογος θα διοργανώσει και φέτος το Καρναβάλι στο Χαλκούτσι με την διάθεση να έχει την ανάλογη μεγάλη επιτυχία που γνώρισε πέρυσι.\nΠαρόντες στην εκδήλωση ήταν ο Αντιδήμαρχος κ. Γιώργος Δάβρης, ο πρώην Δήμαρχος Ωρωπού και Πολιτευτής της Νέας Δημοκρατίας κ. Γιάννης Οικονομάκος, ο Πρόεδρος της Δημοτικής Κοινότητας Χαλκουτσίου κ. Γιώργος Λιθαδιώτης, ο Ανεξάρτητος Δημοτικός Σύμβουλος κ. Ανδρέας Γαζβινιάν, το μέλος του Δημοτικού Λιμενικού Ταμείου Σκάλας Ωρωπού κ. Διονύσης Καμπιώτης, ο Πρόεδρος της Νέας Ομοσπονδίας Συλλόγων Ωρωπού κ. Παναγιώτης Αθανασόπουλος και ο Αντιπρόδρος κ. Γιώργος Παπαγεωργίου, Πρόεδροι Πολιτιστικών και Αθλητικών Σωματείων, οι συγγραφείς κα Μάιρη Κασαμπαλάκου και Δημήτρης Μακρυγιάννης, καθώς και πλήθος κόσμου.\nΤην Πρωτοχρονιάτικη πίτα ευλόγησε ο Αιδεσιμολογιότατος π. Τίμων ο οποίος ευχήθηκε σε όλους καλή χρονιά ευλογημένη με υγεία.\nΠροηγούμενο Πάτρα: Πέταξε από το μπαλκόνι 41.600 ευρώ-Σε επιτήδειο που θα «έσωζε» την κόρη της από δήθεν τροχαίο που προκάλεσε\nΕπόμενο Συναντήσεις Τσίπρα με αρχηγούς για το Σκοπιανό-Όλα όσα έγιναν & ειπώθηκαν


Αγρίνιο: Πένθος για την οικογένεια του Διοικητή Ασφαλείας Αγρινίου - «Έφυγε» ο πατέρας του σε τροχαίο στην Αμφιλοχία - ΣΥΝΕΙΔΗΣΗ\nΣΥΝΕΙΔΗΣΗΑστυνομικα ΝεαΑγρίνιο: Πένθος για την οικογένεια του Διοικητή Ασφαλείας Αγρινίου – «Έφυγε» ο πατέρας του σε τροχαίο στην Αμφιλοχία\nΑγρίνιο: Πένθος για την οικογένεια του Διοικητή Ασφαλείας Αγρινίου – «Έφυγε» ο πατέρας του σε τροχαίο στην Αμφιλοχία\n30 Οκτ 2019 20:28 31 Οκτ 2019 ΣΥΝΕΙΔΗΣΗ Αστυνομικα Νεα, Κοινωνικα Νεα\nΘλίψη προκάλεσε στην τοπική κοινωνία και στους κόλπους της τοπικής Αστυνομίας η είδηση θανάτου του 70χρονου πατέρα του Διοικητή της Ασφάλειας Αγρινίου Μιχάλη Τζιακώστα.\nΟ άτυχος 70χρονος οδηγός αγροτικού αυτοκινήτου, υπό συνθήκες που διερευνά η αστυνομία, προσέκρουσε σε κολόνα σε χωματόδρομο στην περιοχή της Αμφιλοχίας και συγκεκριμένα στο Κατάφουρκο που κινούνταν με αποτέλεσμα να τραυματιστεί. Διεκομίσθη άμεσα στο Νοσοκομείο της Άρτας όπου λίγο πριν τις 18.00 υπέκυψε.\nΗ σύζυγός του δεν τραυματίστηκε σοβαρά, ενώ ελαφρά τραυματίστηκε η αδελφή του. Από τους αστυνομικούς διενεργείται προανάκριση για την πλήρη εξακρίβωση των συνθηκών, καθώς ο άτυχος άνδρας δεν φέρεται να τραυματίστηκε σοβαρά.\nΑμφιλοχία: Θανατηφόρο τροχαίο με θύμα 70χρονο – Είχαν άγιο ο άλλοι δύο επιβαίνοντες


Ιούλιος 2014 - Game20.gr\nGAME20.GR > 2014 > Ιουλιος\nelchrys, Πέμπτη 31 Ιούλιος 2014\nΜετά το άκρως επιτυχημένο The Walking Dead, η Telltale μας φέρνει το The Wolf Among Us, ένα νέο παιχνίδι πέντε επεισοδίων βασισμένο στα κόμικ Fables του Bill Willngham. Περισσοτερα...\nΝέος κάτοχος-σωτήρας για το Homefront\nTerminator, Τετάρτη 30 Ιούλιος 2014\nΗ ταλαιπωρημένη σειρά Homefront αλλάζει χέρια ξανά μέσα σε λίγα χρόνια. Η Deep Silver ανακοίνωσε ότι απέκτησε τα δικαιώματα του Homefront: The Revolution και την ομάδα ανάπτυξης του παιχνιδιού από την Crytek, η οποία ως γνωστόν ταλανίζεται από οικονομικά προβλήματα. Έτσι, η ανάπτυξη του Homefront: The Revolution συνεχίζεται με την Crytek Nottingham να μετονομάζεται σε Deep Silver Dambuster Studios. Ευτυχώς το παιχνίδι σώθηκε. Λέτε να βγει καλό;\nTAGS:Deep Silver, Homefront: The Revolution, PS4, Xbox One\nΟ Αύγουστος φέρνει έξι ακόμα δωρεάν παιχνίδια για τα μέλη του PS Plus. Αν έχετε PS Plus μπορείτε να κατεβάσετε τα Road Not Taken και Fez για PS4, Crysis 3 και Proteus για PS3, και Metrico και Lego Harry Potter 5-7 Years για PS Vita. Όλα διαθέσιμα από 6 Αυγούστου. Ποια σας ενδιαφέρουν; Περισσοτερα...\nPS Store: The Last of Us Remastered, Sacred 3, Rogue Legacy, Pure Pool\nΛίγες αλλά ενδιαφέρουσες προσθήκες στο PS Store αυτή την εβδομάδα. Τσεκάρετε The Last of Us Remastered, Sacred 3 (από 1η Αυγούστου), Rogue Legacy, Pure Pool, Phantom Breaker Battle Ground, Battlefield 4 DLC (Dragon’s Teeth για όλους), Trials Fusion DLC (Riders of the Rustlands) και καλοκαιρινές εκπτώσεις. Αναλυτικά στο PS Blog και στο βίντεο παρακάτω. Τί τσιμπάτε; Περισσοτερα...\nΚαι σε δίσκο η περιπέτεια του Infamous: First Light\nΠαρόλο που το επερχόμενο Infamous: First Light είναι "επέκταση" του Infamous: Second Son, ουσιαστικά αποτελεί ξεχωριστό παιχνίδι. Πρόκειται για standalone prequel του Second Son, με πρωταγωνίστρια την Abigail "Fetch" Walker από τον αρχικό τίτλο. To Infamous: First Light βγαίνει 27 Αυγούστου ψηφιακό και 10 Σεπτεμβρίου σε δίσκο, για PS4. Σας ενδιαφέρει; Ποια έκδοση σκέφτεστε να τσιμπήσετε; Περισσοτερα...\nΤο πολυαναμενόμενο Call of Duty: Advanced Warfare έχει μια από τις πιο ενδιαφέρουσες θεματολογίες που έχουμε δει σε παιχνίδι Call of Duty. Η δράση λαμβάνει χώρα στο 2054, με τη στρατιωτική τεχνολογία να έχει εξελιχθεί ραγδαία και μια μισθοφορική εταιρεία υπό την ηγεσία ενός τύπου τον οποίο υποδύεται ο Κέβιν Σπέισι να είναι πλέον η κυρίαρχη δύναμη στον κόσμο. Γνωρίστε την ιστορία του Call of Duty: Advanced Warfare με το παρακάτω τρέιλερ (στο τέλος έχει και λίγη δράση από multiplayer) και πείτε μας γνώμη! Τί λέτε, θα είναι τόσο καλό όσο φαίνεται; Περισσοτερα...\nΤο Sackboy επιστρέφει τον Νοέμβριο στο LittleBigPlanet 3\nΤο πολυαγαπημένο Sackboy επιστρέφει δριμύτερο για νέες περιπέτειες. Tο LittleBigPlanet 3 διαδραματίζεται σε ένα νέο μυστηριώδη πλανήτη ονόματι Bunkum, με το Sackboy και τους φίλους να αντιμετωπίζουν τον σατανικό Newton. To παιχνίδι για πρώτη φορά στην ιστορία της σειράς έχει τρεις νέους playable χαρακτήρες, τους OddSock, Swoop και Toggle, ο καθένας με τις δικές του ξεχωριστές ικανότητες. Φυσικά υπάρχουν νέα εργαλεία δημιουργίας περιεχομένου και συμβατότητα με τα πάνω από 8,5 εκατομμύρια επίπεδα παικτών των προηγούμενων LBP. Τέλος, το LittleBigPlanet 3 εκμεταλλεύεται πλήρως το κουμπί share και το touchpad του DualShock 4 και διαθέτει βελτιωμένο gameplay και τετραπλάσιας ανάλυσης υφές. Το LittleBigPlanet 3 κυκλοφορεί 18 Νοεμβρίου για PS4 και PS3 στην Αμερική (λογικά την ίδια εβδομάδα και στην Ευρώπη). Σας ενδιαφέρει; Περισσοτερα...\nTAGS:LittleBigPlanet 3, PS3, PS4, Sony\nΖήστε την περιπέτεια της ζωής σας με το The Last of Us Remastered\nΟι κάτοχοι PS4 πλέον μπορούν να απολαύσουν το The Last of Us, για πολλούς το κορυφαίο παιχνίδι της προηγούμενης γενιάς, σε όλη του τη μεγαλοπρέπεια. To The Last of Us Remastered τρέχει σε 1080p και 60fps και διαθέτει βελτιωμένα γραφικά και ήχο, χειρισμό προσαρμοσμένο στο DualShock 4 και photo mode. Περιλαμβάνει επίσης το Left Behind expansion, τον βαθμό δυσκολίας Grounded, τα πακέτα χαρτών Abandoned Territories και Reclaimed Territories για το multiplayer, ντοκιμαντέρ για το παιχνίδι και σχόλια των δημιουργών στις cutscenes. To The Last of Us Remastered είναι διαθέσιμο για το PS4. Τσιμπάτε; Περισσοτερα...\nΕρευνώντας υπόθεση στο Sherlock Holmes: Crimes and Punishments\nTerminator, Τρίτη 29 Ιούλιος 2014\nΜε την κυκλοφορία του πολυαναμενόμενου Sherlock Holmes: Crimes and Punishments στα τέλη Σεπτεμβρίου επιτέλους να είναι κοντά, ώρα να γνωρίσετε καλύτερα το παιχνίδι. Η Frogwares έδωσε στη δημοσιότητα το πρώτο ενδελεχές gameplay βίντεο του Crimes and Punishments με δράση από την πρώτη εκ των έξι υποθέσεων του παιχνιδιού και σχόλια από τους δημιουργούς. Δείτε παρακάτω και πείτε μας πώς σας φαίνεται το Crimes and Punishments! Σκέφτεστε αγορά; Περισσοτερα...\nEA Access: Παίξτε τα παιχνίδια της EA με συνδρομή\nEA και Microsoft προχωρούν σε μια νέα συνεργασία που ίσως μπορεί να αλλάξει (έστω και λίγο) τις ισορροπίες υπέρ του Xbox One. Ο λόγος για το EA Access, μια συνδρομητική υπηρεσία που δίνει απεριόριστη πρόσβαση σε ήδη διαθέσιμα παιχνίδια της EA στο Xbox One όπως τα FIFA 14, Madden NFL 25, Peggle 2 και Battlefield 4. Επιπλέον το EA Access προσφέρει έκπτωση 10% στις αγορές ψηφιακών παιχνιδιών και DLC της EA για το Xbox One, αλλά και πρόσβαση σε δοκιμαστικές εκδόσεις νέων παιχνιδιών της EA για το Xbox One έως και πέντε μέρες πριν την κυκλοφορία τους και με την πρόοδο του παίκτη να διατηρείται αν αγοράσει το παιχνίδι. Όλα αυτά με 5 δολάρια τον μήνα ή 30 δολάρια το χρόνο (οι ευρωπαϊκές τιμές λογικά είναι ίδιες). Το EA Access αναμένεται σύντομα στο Xbox One. Τσεκάρετε αναλυτικές λεπτομέρειες εδώ και πείτε μας γνώμη!\nTAGS:EA Play, Electronic Arts, Xbox One\nThe Crew: Οδηγώντας από την μία άκρη της Αμερικής στην άλλη\nΤο πόσο καλό είναι το The Crew μένει να το δούμε όταν κυκλοφορήσει το Νοέμβριο, αλλά δεν υπάρχει αμφιβολία ότι αποτελεί το πιο φιλόδοξο racing/driving των τελευταίων ετών. Ως γνωστόν στο παιχνίδι μπορείτε να πηγαίνετε κυριολεκτικά όπου θέλετε στις ΗΠΑ, εκπληρώνοντας διαφόρων ειδών αποστολές και challenges με άλλους παίκτες (αν και μπορείτε να παίζετε και μόνοι σας αν θέλετε). Δείτε παρακάτω ένα ολόκληρο ταξίδι Μαιάμι - Λος Άντζελες διάρκειας 40 λεπτών στο The Crew και πείτε μας γνώμη! Εντυπωσιακό έτσι; Περισσοτερα...\nTAGS:PS4, The Crew, Ubisoft, Xbox One\nTo Call of Duty: Advanced Warfare χαρακτηρίζεται ως το πρώτο πραγματικό next-gen Call of Duty. Όπως αντιλαμβάνεστε αυτό δημιουργεί τεράστιες προσδοκίες και απαιτήσεις, στος οποίες πάντως το παιχνίδι δείχνει ότι μπορεί να ανταποκριθεί αν κρίνουμε από τα μέχρι τώρα δείγματα. Δείτε παρακάτω τη δουλειά που γίνεται στα γραφικά και στον ήχο του Call of Duty: Advanced Warfare και πείτε μας γνώμη! Περισσοτερα...\nΟικονομική ανάσα για την Crytek\nΕδώ και μήνες δίνουν και παίρνουν οι φήμες για τα οικονομικά προβλήματα της Crytek, που έχουν οδηγήσει στην έξοδο αρκετούς υπαλλήλους της εταιρείας. Για πρώτη φορά μετά από τόσο καιρό η Crytek προχωράει σε επίσημη δήλωση για το θέμα και εμφανίζεται καθησυχαστική. Η Crytek παραδέχεται ότι διανύει μεταβατική περίοδο καθώς επικεντρώνεται όλο και περισσότερο στα online παιχνίδια και διαβεβαιώνει ότι πλέον έχει εξασφαλίσει το απαραίτητο κεφάλαιο για το μακροπρόθεσμο μέλλον της. Καλά νέα για όλους εμάς που περιμένουμε το Homefront: The Revolution και τα άλλα επερχόμενα παιχνίδια της Crytek. Σχόλια;\nΆφιξη 3D Blu-ray στο PS4\nH πολυπόθητη συμβατότητα του PS4 με ταινίες 3D Blu-ray είναι γεγονός. Το update 1.75 του PS4 είναι πλέον διαθέσιμο και φέρνει 3D Blu-ray αλλά και άλλες προσθήκες. Δείτε τις αναλυτικά παρακάτω όπως αναγράφονται στο ελληνικό PS forum και πείτε μας γνώμη!\n- H νέα ενημέρωση προσθέτει προσθέτει στο σύστημα υποστήριξη ταινιών 3D Blu-ray.\n- Η ποιότητα ήχου κατά τη διάρκεια αναπαραγωγής x1.5 με Blu-ray και DVD δίσκους έχει βελτιωθεί.\n- Μηνύματα συστήματος που προηγουμένως εμφανίζονταν στα δεξιά της οθόνης πλέον εμφανίζονται επάνω και αριστερά.\n- Η επιλογή [Featured content] έχει προστεθεί στο μενού (Settings) > [ System ] > [Automatic Downloads and Uploads]. Όταν αυτή η ρύθμιση είναι ενεργοποιημένη περιεχόμενο του PlayStation Store (Featured content) θα πραγματοποιείται αυτόματη λήψη είτε το PS4 είναι ενεργοποιημένο είτε σε κατάσταση αναμονής.\nTAGS:blu-ray, PS4, Sony


Καλοκαιρινές Δράσεις 2019 στη Δημοτική Βιβλιοθήκη Ηρακλείου Αττικής – Επικοινωνία 94FM\n18/06/2019 0Comments 0Likes\nΚαλοκαιρινές Δράσεις 2019 στη Δημοτική Βιβλιοθήκη Ηρακλείου Αττικής\nΚαλοκαιρινά ταξίδια στο μαγικό κόσμο των βιβλίων προσφέρει και φέτος στους μικρούς αναγνώστες της πόλης η Δημοτική Βιβλιοθήκη του Δήμου Ηρακλείου Αττικής. Διαμορφωμένο για παιδιά από 5 έως 12 ετών, το πρόγραμμα για αυτό το καλοκαίρι αρχίζει στις 24 Ιουνίου και ολοκληρώνεται στις 24 Ιουλίου. Περιλαμβάνει δράσεις σχεδιασμένες και επιμελημένες με μεράκι που πραγματοποιούνται με τη βοήθεια εξαιρετικών εθελοντών τα πρωινά του καλοκαιριού.\nΟι γονείς μπορούν να δηλώσουν την συμμετοχή των παιδιών τους στο email library@iraklio.gr. Η συμμετοχή είναι δωρεάν. Θα τηρηθεί σειρά προτεραιότητας ως την εξάντληση των διαθέσιμων θέσεων στα σχετικά τμήματα.\nΓιάννης Μώραλης: ”Ιδιωτικοποίηση της καθαριότητας μόνο αν…”\nΝΕΟΣ ΓΥΡΟΣ ΑΣΦΑΛΤΟΣΤΡΩΣΕΩΝ ΣΕ ΔΡΟΜΟΥΣ ΤΟΥ ΗΡΑΚΛΕΙΟΥ – ΕΚΚΙΝΗΣΗ ΑΠΟ ΤΑ ΗΠΕΙΡΩΤΙΚΑ


ΚΕΡΔΟΣ - Η Uber πάει… Χρηματιστήριο, θα αντλήσει δισεκατομμύρια\nΣάββατο 30 Μαΐου 2020, 17:35\nΤην απόφασή της να προχωρήσει σε δημόσια εγγραφή για την εισαγωγή των μετοχών της στο Χρηματιστήριο της Νέας Υόρκης ανακοίνωσε η κορυφαία εταιρεία κλήσεων για μεταφορά, Uber, στην αμερικανική Επιτροπή Κεφαλαιαγοράς (SEC), αλλά προειδοποιεί το επενδυτικό κοινό ότι, ενώ έχει μεγάλο αριθμό συνδρομητών (91 εκατομμύρια), η ανάπτυξή της έχει επιβραδυνθεί και ενδέχεται να μην καταφέρει ποτέ να περάσει σε κερδοφορία.\nΣτην αίτησή της, η Uber αναφέρεται ενδεικτικά σε άντληση από την αγορά 1 δισ. δολ., αλλά σύμφωνα με πληροφορίες που έχει δημοσιεύσει το Reuters το ποσό θα είναι πιθανότατα πολύ υψηλότερο, φθάνοντας τα 10 δισ. δολ. Η αποτίμηση του τεχνολογικού κολοσσού αναμένεται να διαμορφωθεί σε 90 - 100 δισ. δολ., χαμηλότερα από προηγούμενες εκτιμήσεις επενδυτικών τραπεζών, που την ανέβαζαν στα 120 δισ. δολ.\nΣτη γνωστοποίησή της στην SEC, η Uber αποκαλύπτει για πρώτη φορά τα οικονομικά της στοιχεία, τα οποία δείχνουν ότι είχε μεγάλη ανάπτυξη την τελευταία τριετία, αλλά απέχει αρκετά από την επίτευξη κερδοφορίας, ενώ ο ρυθμός αύξησης των συνδρομητών επιβραδύνεται.\nΤο 2018 εμφάνισε μεγάλες λειτουργικές ζημιές, που ξεπέρασαν τα 3 δισ. δολ., ενώ ο ρυθμός αύξησης των συνολικών συνδρομητών για την πλατφόρμα κλήσεων για μεταφορά, αλλά και για την παράδοση φαγητού (Uber Eats) ήταν 33,8%, αρκετά χαμηλότερος από την αύξηση κατά 51% στην προηγούμενη χρήση.\nΟι ιδρυτές της Uber ανέπτυξαν την εφαρμογή, που δημιούργησε ένα νέο τρόπο μεταφοράς από οδηγούς χωρίς επαγγελματική άδεια ταξί, με αφορμή την εμπείρα που είχαν οι ίδιοι μια νύχτα που χιόνιζε και δεν κατάφεραν να βρουν ταξί. Η εταιρεία είναι κορυφαία στον κόσμο στις κλήσεις για μεταφορά και θα «εξαργυρώσει» την επιτυχία της με μια μεγάλη δημόσια εγγραφή για την είσοδο στο Χρηματιστήριο της Νέας Υόρκης.\nΣτο μεγάλο ερώτημα για κάθε νέα τεχνολογική εταιρεία που ετοιμάζεται να κάνει τα πρώτα βήματά της στο Χρηματιστήριο, δηλαδή αν και πότε θα εμφανίσει κερδοφορία, η διοίκηση της Uber απαντά ότι τα λειτουργικά της έξοδα θα αυξηθούν σημαντικά στο ορατό μέλλον και ότι «ενδέχεται να μην επιτύχει κερδοφορία».\nΟι αριθμοί που αποκάλυψε η Uber για τους συνδρομητές της δείχνουν, πάντως, ότι είναι αδιαμφισβήτητος κυρίαρχος στον κλάδο της, καθώς η ανταγωνίστρια Lyft Inc. έχει μόλις 18,6 εκατ. συνδρομητές. Τα έσοδα της Uber έφθασαν τα 11,3 δισ. δολ. το 2018 και ήταν αυξημένα κατά 42%, αλλά στην αμέσως προηγούμενη χρήση η αύξηση είχε φθάσει το 106%.\nΣε κάθε περίπτωση, η δημόσια εγγραφή της Uber θα είναι μεγάλο χρηματιστηριακό γεγονός, αφού είναι η μεγαλύτερη μετά τη δημόσια εγγραφή της κινεζικής εταιρείας ηλεκτρονικού εμπορίου, Alibaba, που είχε αντλήσει 25 δισ. δολ.\nΤα κορυφαία στελέχη της εταιρείας δεν θα δουν αμέσως τα δικαιώματα απόκτησης μετοχών που έχουν να ενεργοποιούνται, αφού για να γίνει αυτό θα πρέπει να φθάσει η χρηματιστηριακή αξία στα 120 δισ. δολ., έναντι του αρχικού εύρους αποτίμησης των 90 - 100 δισ. δολ.\nΤο βασικότερο ερώτημα για το μέλλον της Uber, που δεν έχει απαντηθεί πειστικά από την εταιρεία ως τώρα, είναι πώς θα αντιμετωπίσει τη μετάβαση στα αυτοοδηγούμενα οχήματα. Πέρυσι, η Uber προχώρησε σε εξωδικαστικό συμβιβασμό με την Waymo, θυγατρική της Alphabet (Google), η οποία υποστήριζε ότι ένας από τους μηχανικούς της, που ανέλαβε τον τομέα αυτοοδηγούμενων οχημάτων της Uber, είχε κλέψει χιλιάδες απόρρητα έγγραφα από την Waymo.\nΣτην αίτησή της για δημόσια εγγραφή, η Uber αποκαλύπτει ότι μπορεί να χρειασθεί να πληρώνει δικαιώματα στην Waymo για την τεχνολογία αυτοοδηγούμενων οχημάτων, ή, αν την αναπτύξει μόνη της, θα αντιμετωπίσει πιθανή καθυστέρηση εισόδου στην αγορά. Εκπρόσωπος της Waymo δήλωσε ότι θα διασφαλίσει ότι οι εμπιστευτικές πληροφορίες της δεν χρησιμοποιούνται από την Uber.\nΗ Uber, πάντως, φαίνεται ότι έχει τα κρίσιμα μεγέθη που χρειάζονται για να καταφέρει κάποτε να περάσει σε κερδοφορία, καθώς είναι ο ισχυρότερος «παίκτης» του κλάδου της στις περισσότερες αγορές, όπου δραστηριοποιείται, με μερίδια αγοράς πάνω από 65% στις ΗΠΑ και τον Καναδά.\nΈνα σημαντικό στοίχημα για την εταιρεία είναι να ξεπεράσει τον αντίκτυπο των σκανδάλων που έχουν πλήξει την φήμη της τα τελευταία χρόνια και έκαναν εκατοντάδες χιλιάδες συνδρομητές να την εγκαταλείψουν, όπως αποκαλύπτεται στο έγγραφό της προς την SEC. Μεταξύ άλλων, η εταιρεία κατηγορήθηκε για μαζική διαρροή στοιχείων καταναλωτών, που αποκρύφθηκε από τις εποπτικές αρχές και για χρήση παράνομου λογισμικού, ενώ υπήρξαν καταγγελίες για δωροδοκία ξένων αξιωματούχων.\nΚέρδος online 12/4/2019 11:01


Top 10 μοντέλα 5-11 Ιανουαρίου - Νέα είσοδος στη δεκάδα με τα πιο δημοφιλή αυτοκίνητα στο GOCAR - gocar.gr - GoForward\nΚώστας Μπιτσικώκοςστις 12.01.2020\nΤα άρτι αφιχθέντα SUV της ελληνικής αγοράς πιέζουν τα Top 10 μοντέλα του GOCAR και μάλιστα εν εξ αυτών κατάφερε να εισέλθει στην πολυπόθητη λίστα. Πρόκειται για το νέο Peugeot 2008, το οποίο αναρριχήθηκε στην 9η θέση, από την 11η στην οποία βρισκόταν την περασμένη εβδομάδα. Τα Hyundai Tucson και Kona μαζί με το Suzuki Vitara παρέμειναν στην πρώτη τριάδα, ενώ το Kia XCeed κέρδισε 4 θέσεις και από την 8η βρέθηκε στην 4η.\n10 Ιανουαρίου 2021 12:30\n20 Δεκεμβρίου 2020 12:30


Bitcoins Πού Να Τα Αγοράσετε Γνώμη - Τα καλύτερα κρυπτονομίσματα της χρονιάς\nBitcoins Πού Να Τα Αγοράσετε\nΤο Ethereum είναι ένα άλλο καυτό κρυπτονόμισμα. Αυτή η πλατφόρμα δημιουργήθηκε για τη δημιουργία αποκεντρωμένων εφαρμογών και έξυπνων συμβολαίων. Σκοπός του είναι να γίνει μια παγκόσμια πλατφόρμα για χρηματοοικονομικά προϊόντα. Αυτό επιτρέπει σε οποιονδήποτε στον κόσμο να συμμετέχει στο χρηματοπιστωτικό οικοσύστημα, ακόμη και αν δεν ζει σε χώρα που αναγνωρίζει ένα κεντρικό νόμισμα. Αυτό σημαίνει ότι δεν υπάρχει ανάγκη για κρατική υποδομή ή ταυτοποίηση Bitcoins Πού Να Τα Αγοράσετε. Αυτά τα αποκεντρωμένα συστήματα θα συνεχίσουν να αναπτύσσονται και να βελτιώνονται, και το Ethereum θα αποτελέσει ουσιαστικό μέρος αυτού.\nEthereum: Το πιο δημοφιλές κρυπτονόμισμα με βάση την κεφαλαιοποίηση της αγοράς, το Ethereum είναι μια αποκεντρωμένη πλατφόρμα εφαρμογών που λειτουργεί με την τεχνολογία blockchain. Ο δημιουργός του, Charlie Lee, είναι πρώην μηχανικός της Google και απόφοιτος του MIT. Η πλατφόρμα σημείωσε πρωτοφανή επιτυχία τον τελευταίο χρόνο και αναμένεται να συνεχίσει να φτάνει σε μεγάλα ύψη τα επόμενα χρόνια Bitcoins Πού Να Τα Αγοράσετε. Τα καλύτερα κρυπτονομίσματα της χρονιάς είναι ένας καλός τρόπος για να επενδύσετε σε κρυπτονομίσματα και να προστατεύσετε τα περιουσιακά σας στοιχεία.\nΕνώ το Bitcoin και ο Ether είναι τα πιο γνωστά από τα καλύτερα κρυπτονομίσματα, είναι σημαντικό να γνωρίζετε ότι υπάρχουν πολλά άλλα δημοφιλή κρυπτονομίσματα. Το πιο δημοφιλές είναι το Ethereum, το οποίο είναι το δεύτερο πιο δημοφιλές κρυπτονόμισμα με βάση την κεφαλαιοποίηση της αγοράς. Πρόκειται για μια κατανεμημένη πλατφόρμα υπολογισμού blockchain και δημιουργήθηκε ως εναλλακτική λύση στο Bitcoin. Σε αντίθεση με το Bitcoin, διαθέτει τη δική του γλώσσα σεναρίων. Το αποκεντρωμένο δίκτυο του Ethereum επιτρέπει στους προγραμματιστές να αναπτύσσουν ασφαλείς εφαρμογές για τις επιχειρήσεις. Θέλετε να διαβάσετε περισσότερα για: Bitcoins Πού Να Αγοράσετε Δοκιμή\nPrevious PostPrev Post Περίληψη Pa Investir Σε Bitcoin Com Proceer Γνώμη\nNext PostNext Post Λίστες Των 10 Κορυφαίων Ανταλλαγές Bitcoin Γνώμη


Τα μεγάλα σκυλιά, δεν πεθαίνουν ποτέ, απλά επιστρέφουν στο δάσος.... | iHunt\nΤα μεγάλα σκυλιά είναι σαν τους κυνηγούς, δεν πεθαίνουν ποτέ, απλά επιστρέφουν στο δάσος. Ένα απο αυτά ήταν και ο Μπάτζο. Σερβικός τρίχρωμος ιχνηλάτης. Ένα σκυλί που άφησε εποχή όχι μόνο για τις κυνηγετικές στιγμές που μας χάρισε αλλά γιατί πάνω από όλα ήταν "άνθρωπος". Χαδιάρης και αγαπησιάρικο σκυλί. Πόσες φορες τον μαζέψαμε χτυπημένο απ τις τιτανομαχίες με τον κάπρο δεν θυμάμαι. Θυμάμαι όμως ότι ακόμα και τότε δεν γύρισε ποτέ να γρυλίσει ή να δείξει την παραμικρή επιθετικότητα. Εκεί πιστός στρατιώτης περίμενε υπομονετικά να τον πάρεις αγκαλιά και να τον γιάνεις. Ένα παράξενο πράγμα με τον Μπάτζο, και στις δύσκολες στιγμές έγιανε με τα χάδια.\nΗ αφεντιά μου με τον πατέρα μου τον Γιάννη, τον Σπύρο και τον Κυριάκο θα πήγαινε από ψηλά και θα αφήναμε καρτέρια κατεβαίνοντας τον λάκκο έως ότου βρούμε τους άλλους δυο. Πρώτο καρτέρι ο Γιάννης , δεύτερος ο πατέρας, ακολουθεί ο γραφών, τέταρτο ο Κυριάκος, ακολουθεί ο Σπύρος και από κάτω Ζαχάρης και Πέτρος. Τον Μπατζο θα τον αμολούσε ο Ηλίας αφού πρώτα είχε εισχωρήσει όσο μπορούσε προς τα γιατάκια. Περιμετρικά παγάνα ήταν ο Φώτης, ο Σπύρος ο νεότερος, ο Βαγγέλης και ο Ντίνος. Καθώς κατεβαίναμε μέσα στις καστανιές βρίσκαμε βοσκές φρέσκες και ο Ηλίας μας ειδοποίησε πως με το ζόρι κρατάει το σκυλί καθώς "μέσα" γίνεται πανικός .\nΌλα έτοιμα πλέον ο καθένας στην θέση του και ο Ηλίας αμολάει. Το σκυλί το έχουμε "φάτσα" και δεν περνάνε 5 λεπτά ακούγοντας την χαρακτηριστική αλλαγή στην φωνή του μόλις βρίσκει τα γουρούνια! Από την Ηλία επικρατεί ένα πανδαιμόνιο φωνάζοντας ΤΑ ΒΡΗΚΕ, ΤΟΝ ΝΟΥ ΣΑΣ ΣΤΑ ΚΑΡΤΕΡΙΑ !!!!! Δεν ξέρω πόση ώρα έχει περάσει και ξαφνικά αρχίζω να ακούω το σκυλί να έρχεται προς το μέρος μας. Αδρεναλίνη στα όρια, το κεφάλι, μάτια, αυτιά να συνεργάζονται άψογα και αναμονή !!! Ενώ το σκυλί έρχεται "καρφί" για εμάς ξαφνικά αλλάζει πορεία και παίρνει πλάι πλάι.\nΡε τα ρημάδια θα μας φύγουν σκέφτομαι, αλλά ακούω από κάτω τον Φώτη με τον Σπύρο τον νεότερο να δίνουν μάχη και τα γουρούνια γυρίζουν. Ο Ηλίας κάθεται σιωπηλός ( "μήπως μπορέσει και ντουφεκίσει στο γύρισμα) και μόλις τον προσπερνούν τα "κυνήγια" αρχίζει τον δικό του πόλεμο !!! Από παντού να επικρατεί πανικός και ο μόνος σιωπηλός πανανιέρης είναι από πάνω από τα καρτέρια ο Βαγγέλης. Είναι θέμα δευτερολέπτων ή εγώ, ή ο Κυριάκος να ντουφεκίσουμε !! Έλα όμως που δεν πάνε όλα όπως τα θέλουμε και ενώ καταλαβαίνω ότι θα περάσουν πιο χαμηλά από μένα, τα γουρούνια περνάνε ανάμεσα μας.\nΑνοίγω πάλι το vhf να ειδοποιήσω ότι το σκυλί χτυπήθηκε και πλέον δεν ακούω τίποτα. Ο Βαγγέλης από πίσω να μην έχει σταματήσει να κάνει παγάνα και να έρχεται προς τα καρτέρια. Ενώ σκέφτομαι το σκυλί και έχω έναν κόμπο στην καρδιά, ακούω ένα κρακ μέσα στα φύλλα και το κρακ ακολουθεί σπάσιμο κλαριών καταλαβαίνοντας ότι έρχεται "κυνήγι" προς το μέρος μου. Προσπαθώ ναι ξεκαθαρίσω στο πυκνό,το βλέπω τελευταία στιγμή, σηκώνω το όπλο και του ρίχνω μια πριν πέσει μέσα στο λάκκο. Ειδοποιώ την παρέα ότι το πήρα αλλά δεν βγήκε σκυλί μαζί του.\nΕίναι τόσο σφιχτό και ντυμένο που απορείς πως είναι δυνατόν να μπορεί ένα πλάσμα να περνάει από κει μέσα. Όσο δεν ακούω κουδουνάκι τόσο με σφίγγει η καρδιά μου. Ακούω τότε τον Κυριάκο (ακόμα το σκέφτομαι και βουρκώνω και ας πέρασαν τόσα χρόνια) " Έλα ρε το βρήκα το σκυλί, πάει πέθανε..." Τα λόγια του μας βύθισαν σε θλίψη και ένα πανδαιμόνιο ακολούθησε. Η χαρά μετατράπηκε σε θλίψη και αυτό που φοβόμασταν επιβεβαιώθηκε. Ξεκινήσαμε 13 και επιστρέφουμε 12... Το πήραμε στην αγκαλιά και το βγάλαμε κάτω στον δρόμο,εκεί μαζευτήκαμε μεταξύ δακρύων, νεύρων και βρισίματος και αποφανθήκαμε ότι το το σκυλί δεν έφερε εξωτερικά τραύματα και από λίγο αίμα που έτρεχε από την μύτη καταλάβαμε ότι το γουρούνι τον στρίμωξε μέσα στο πυκνό και τον πάτησε με τον ζουρνά (μουσούδα) . Το επόμενο πρωί τον θάψαμε, ρίξαμε πέντε τουφεκιές,μια για κάθε χρόνο της ζωής του και κρατήσαμε τις αναμνήσεις που μας χάρισε για πάντα χαραγμένες στην καρδιά μας !!!\nΤραυματισμοί ιχνηλατών από αγριόχοιρους - B μέρος


Ρομπέρτο Μορέα , Katerina Anastasiou , Μαρία Χαϊδοπούλου Βρυχέα | 16 Jun 16 | Posted under: Ρατσισμός/Μετανάστευση\nΤο Διεθνές Φεστιβάλ Μεσογειακού Πολιτισμού Σαμπίρ πραγματοποιήθηκε για πρώτη φορά στην Λαμπεντούζα, τον Οκτώβριο του 2014. Η ιδέα ήταν η δημιουργία ενός χώρου που θα επιδιώκει την αξιοποίηση των κοινωνικών, οικονομικών και πολιτιστικών δυναμικών γύρω από τη Μεσόγειο, τη δημιουργία μιας νέας ταυτότητας της περιοχής που να συνδυάζει την τοπική κουλτούρα με καινοτόμες πρακτικές φιλοξενίας και ανάπτυξης και την επικέντρωση της συζήτησης στην περιφέρεια.\nΤο όνομα προήλθε από τη Σαμπίρ – τη μεσογειακή linguafranca, ένα γλωσσικό αμάλγαμα που ομιλούνταν σε όλα τα λιμάνια της Μεσογείου από τον Μεσαίωνα μέχρι το δέκατο ένατο αιώνα. Δανειζόταν λέξεις από πολλές μεσογειακές γλώσσες και επέτρεπε στους εμπόρους και τους ψαράδες να επικοινωνούν μεταξύ τους.\nΤο φετινό, δεύτερο Φεστιβάλ Σαμπίρ πραγματοποιήθηκε στο Ποτσάλο της Σικελίας. Μιας πόλης στην πρώτη γραμμή των μεταναστευτικών ροών με ένα «χότσποτ» στο λιμάνι της (περιφραγμένη δομή υποδοχής που φυλάσσεται από την αστυνομία και το στρατό), που θα έπρεπε να χρησιμεύει μόνο ως κέντρο πρώτων βοηθειών και ταυτοποίησης. Τώρα, το «χότσποτ» «φιλοξενεί» παράνομα περίπου 120 ανηλίκους, σύμφωνα με τις τοπικές αρχές, εξαιτίας της έλλειψης χώρου στα κατάλληλα κέντρα υποδοχής. Στη διάρκεια της παραμονής μας στο Ποτσάλο, τα παιδιά είχαν το δικαίωμα να βγαίνουν από το κέντρο. Σύμφωνα με όσα μας είπαν τα περισσότερα από αυτά, για κάποια ήταν η πρώτη φορά εδώ κι ένα μήνα. Το φεστιβάλ Σαμπίρ έληξε με μια διαδήλωση, πολύ φορτισμένη συναισθηματικά, στο χότσποτ του Ποτσάλο.\nΤο φεστιβάλ ήταν μια κοινή εκδήλωση του δικτύου Arci και της πόλης του Ποτσάλο, με τις χορηγίες των οργανώσεων: Caritas Ιταλίας, A Buon Diritto, Asgi, Charter of Roma και ACLI, που παρείχαν τα μέσα για την πραγματοποίηση των εθνικών και διεθνών σεμιναρίων, διάρκειας τριών ημερών, των συναντήσεων, των εκπαιδεύσεων, των συναυλιών, του θεάτρου, των εργαστηρίων και των εκθέσεων. Περίπου 1.300 συμμετέχοντες/ουσες από 28 χώρες, εκπροσωπώντας κοινωνικές οργανώσεις, δίκτυα υποστήριξης μεταναστών και προσφύγων, ΜΚΟ, κοινωνικά κινήματα, αριστερά κόμματα και δήμους, καθώς και ακτιβιστές και πρόσφυγες, συζήτησαν και οργανώθηκαν γύρω από ποικίλα θέματα που σχετίζονται με τη μετανάστευση και τις μεταναστευτικές πολιτικές στην περιοχή, αλλά και τις κοινωνικοοικονομικές, πολιτικές και πολιτιστικές διαδικασίες. Πάνω απ’ όλα, η συμμετοχή ήταν ποικιλόμορφη, με ένα νεανικό κοινό που περιελάμβανε πολλούς μετανάστες. Η κατανομή των ομιλητών και συμμετεχόντων ανά φύλο δεν ήταν ικανοποιητική σε όλες τις συνεδρίες, αφού υπήρξε υποεκπροσώπηση στις γυναίκες ομιλήτριες από τις αραβικές χώρες και τις μεταναστευτικές κοινότητες, αλλά ελπίζουμε αυτό να βελτιωθεί στην επόμενη διοργάνωση του Φεστιβάλ Μεσογειακών πολιτισμών Σαμπίρ.\nΗ μνήμη του Τζούλιο Ρετζένι ήταν παρούσα και ζωντανή όλες τις μέρες στο Ποτσάλο. Εκκλήσεις για «Δικαιοσύνη για τον Τζούλιο» (το νεαρό υποψήφιο διδάκτορα που δολοφονήθηκε βίαια στην Αίγυπτο, για την έρευνα που έκανε για το εργατικό κίνημα και τις αντιδημοκρατικές πρακτικές του καθεστώτος στην Αίγυπτο) ακούγονταν στη διάρκεια των μεγάλων συναυλιών που γίνονταν στην κεντρική πλατεία του Ποτσάλο και φόρτιζαν την ατμόσφαιρα με συγκίνηση, αλλά και αποφασιστικότητα για κοινή πάλη.\nΟι τρόποι συμμετοχής στο φεστιβάλ, το γεγονός ότι οι εκδηλώσεις ήταν ανοιχτές και το πολιτιστικό πρόγραμμα, καθώς και η συνεργασία της πόλης, δημιούργησαν μια πολύ θετική ατμόσφαιρα, δίνοντας το παράδειγμα για το πώς οι πρωτοβουλίες αλληλεγγύης στους πρόσφυγες και μετανάστες μπορούν να συνδυάζονται με την κοινωνία σε τοπικό επίπεδο.\nΠαρότι το κυρίαρχο ρεύμα στις μέρες μας έχει την τάση να αρνείται την αναγνώριση των μεταναστών και προσφύγων ως πολιτικών υποκειμένων, τα κινήματα υποστήριξης και η αποφασιστικότητά τους σε όλη την Ευρώπη τροφοδοτούν τους αγώνες για τα ανθρώπινα και κοινωνικά δικαιώματα πέρα από τα σύνορα. Το «μακρύ καλοκαίρι της μετανάστευσης» πυροδότησε ένα κύμα αλληλεγγύης σε όλη την Ευρωπαϊκή ήπειρο, που θα μπορούσε να μετατραπεί σε μια εναλλακτική ευρωπαϊκή ταυτότητα. Αυτή η ταυτότητα θα πολεμήσει τις εθνολογικές διαφορές και την κατάταξη των μεταναστών και προσφύγων σε πολίτες δεύτερης και τρίτης κατηγορίας και θα επουλώσει τα αναδυόμενα κοινωνικά ρήγματα.\nΤο φεστιβάλ ξεκίνησε με την εγκαινίαση μιας νέας εκστρατείας της ομάδας Prism, κατά του μίσους που εκφέρεται στο διαδίκτυο. Η Πρόεδρος του ιταλικού Κοινοβουλίου, Λάουρα Μπολντρίνι, ήταν παρούσα στη διεθνή ολομέλεια έναρξης, που περιελάμβανε διάφορες τοποθετήσεις για την τρέχουσα κοινωνικοοικονομική κατάσταση των χωρών γύρω από τη Μεσόγειο.\nΤο θέμα της γλώσσας και της επικοινωνίας, και απέναντι στο κοινό αλλά και μεταξύ μας, κυριάρχησε τις μέρες του φεστιβάλ. «Οι λέξεις είναι όπλα» ήταν ο τίτλος πολλών συνεδριάσεων και εκπαιδευτικών εργαστηρίων και η έκκληση να σταματήσουμε να χρησιμοποιούμε εκφράσεις όπως «προσφυγική κρίση», ενώ στην ουσία πρόκειται για κρίση πολιτικής, ακουγόταν σε όλες τις συναντήσεις και εκδηλώσεις.\nΜια συνεδρίαση μεταξύ δημάρχων και δήμων πραγματοποιήθηκε την Παρασκευή το βράδυ, στο κλείσιμο της πρώτης μέρας. Ιδιαίτερα ενδιαφέρουσες ήταν οι συμμετοχές των εκλεγμένων αντιπροσώπων του Ποτσάλο και της Βεντιμίλια. Οι δυο πόλεις, στην ιταλική παραμεθόριο, διαχειρίζονται τη μετανάστευση με τελείως διαφορετικό τρόπο. Από τη μια, το Ποτσάλο υποδέχεται μετανάστες και πρόσφυγες αμέσως μετά το επικίνδυνο ταξίδι τους στη Μεσόγειο και, από την άλλη, η Βεντιμίλια είναι ένα από τα πρώτα μέρη που «διαχειρίζονται» τα εσωτερικά σύνορα της ΕΕ, το οποίο σημαίνει ότι τα κρατούν κλειστά σε μετανάστες και πρόσφυγες. Μετά το κλείσιμο του διαδρόμου των Βαλκανίων, ο ιταλικός Βορράς γίνεται το επόμενο περιφραγμένο σύνορο, με τις σοσιαλδημοκρατικές κυβερνήσεις Γαλλίας και Αυστρίας να κλείνουν τα σύνορά τους στις μεταναστευτικές ροές. Αυτό συνιστά ειρωνεία, ενδεικτική της εποχής μας, η οποία χαρακτηρίζεται από την προσπάθεια των σοσιαλδημοκρατικών κομμάτων να ανακόψουν την άνοδο της άκρας δεξιάς, προδίδοντας τις αρχές και την ιστορία τους.\nΗ διεθνής συνάντηση «Η μετανάστευση στην καρδιά της ευρωπαϊκής και μεσογειακής κρίσης» είχε τέσσερις θεματικές συνεδριάσεις:\n1. Η μετανάστευση και η περιοχή της Μεσογείου: η προσέγγιση των χότσποτ και η διαχείριση των συνόρων\n2. Η στήριξη των δημοκρατικών διαδικασιών στην περιοχή: μια εναλλακτική πρόταση στην κατάσταση έκτακτης ανάγκης\n3. Ασύμμετροι πόλεμοι στο μεσογειακό πλαίσιο\n4. Ελευθερία, κουλτούρα και δικαιώματα: συνάντηση ή ρήξη πολιτισμών;\nΗ δεύτερη συνεδρίαση διοργανώθηκε από το transform! europe και επικεντρώθηκε στις δημοκρατικές διαδικασίες στην περιοχή, σε ενδεχόμενες εναλλακτικές προτάσεις στην εφαρμοζόμενη κατάσταση έκτακτης ανάγκης. Ο ρόλος του transform! σε όλες τις συζητήσεις ήταν να δημιουργήσει ένα χώρο σύγκλισης και ενίσχυσης των διεθνών φορέων και να προλειάνει το έδαφος για τον πολιτικό διάλογο και την εξεύρεση κοινών πολιτικών λύσεων.\nΣτα διεθνή πάνελ, οι ομιλητές/τριες κυρίως από τον αποκαλούμενο ευρωπαϊκό και μεσογειακό Νότο, παρουσίασαν αναλύσεις της τοπικής πραγματικότητας, με στόχο τη συγκρότηση παμμεσογειακών συμμαχιών και την επίτευξη της συνεργασίας σε πολιτικό επίπεδο.\nΟι πολιτικές και οικονομικές κρίσεις της περιοχής είναι πολυμορφικές, είναι όμως απόρροια των ίδιων αντιδημοκρατικών και νεοφιλελεύθερων πολιτικών που, τελικά, οδηγούν στην αποσταθεροποίηση και –για πολλές χώρες- στη μαζική μετανάστευση. Ο πόλεμος, η φτώχια, ο αυταρχισμός και η έλλειψη προοπτικής για τη νέα γενιά πρέπει να αντιμετωπιστούν με πολιτικές λύσεις. Πρέπει να σχεδιαστούν κοινές στρατηγικές και δράσεις, προκειμένου να προστατευθεί και να βελτιωθεί η διεθνής νομοθεσία για τα ανθρώπινα δικαιώματα που τα κέντρα αποφάσεων αγνοούν επικίνδυνα στις μέρες μας.\nΑποτέλεσε κοινό τόπο μεταξύ των ομιλητών/τριών ότι η μετάβαση στη δημοκρατία απαιτεί χρόνο και δεν μεταφράζεται αναγκαστικά σε γρήγορες αλλαγές στις πολιτικές των θεσμών, αλλά βρίσκει γόνιμο έδαφος και έκφραση κυρίως στην κοινωνία των πολιτών. Ως εκ τούτου, η πολυεπίπεδη συνεργασία και η σύσφιξη της επικοινωνίας και των ανταλλαγών μεταξύ των κοινωνικών κινημάτων και των κοινωνικών οργανώσεων της περιοχής, είναι θεμελιώδους σημασίας και πρέπει να ενισχυθούν, προκειμένου να δημιουργηθούν ευρύτερες συμμαχίες οι οποίες θα αποτελέσουν, μακροπρόθεσμα, τη βάση ενός ισχυρού δημοκρατικού μετώπου.\nΗ τρέχουσα ευρωπαϊκή πολιτική και οι πολιτικές που εφαρμόζονται δέχτηκαν σκληρή κριτική. Σχολιάστηκε η έλλειψη πολιτικών για μια πραγματικά βιώσιμη, δημοκρατική και προοδευτική ανάπτυξη, όσον αφορά και το Νότο και το Βορρά της Μεσογείου. Κριτική δέχτηκαν και οι μεταναστευτικές πολιτικές της ΕΕ, γιατί επιδιώκουν μόνο την ασφαλειοποίηση των συνόρων και τη μεταφορά των ευθυνών της ΕΕ, για τους μετανάστες και τους πρόσφυγες, στις χώρες της περιφέρειας.\nΕιδικότερα, ο ρόλος της Ευρωπαϊκής Ένωσης ως του τέταρτου μεγαλύτερου εξαγωγέα όπλων στη Μέση Ανατολή και η στήριξη και νομιμοποίηση εκ μέρους της καθαρά αυταρχικών καθεστώτων, όπως της κυβέρνησης Ερντογάν στην Τουρκία ή εκείνης του Αμπτάλ Φατάχ-ας-Σίσι στην Αίγυπτο, καθώς και οι νεοφιλελεύθερες πολιτικές, είναι τα πρώτα ζητήματα που θα πρέπει να πολεμήσουμε μέσω της κοινής δράσης.\nΠαράλληλα, η κλιματική αλλαγή αναμένεται να αποτελέσει την κύρια αιτία μετανάστευσης και αποπληθυσμού τα επόμενα χρόνια. Είναι, επομένως, ανάγκη να δοθεί έμφαση στον αγώνα για ένα βιώσιμο σύστημα και για την κλιματική δικαιοσύνη.\nΣε αυτό το πλαίσιο, θα μπορούσαμε να οργανώνουμε συζητήσεις με αντικείμενο τη σύγκλιση σε αποκεντρωμένες εκδηλώσεις, όπως το Διεθνές Αντιμιλιταριστικό Φόρουμ που θα πραγματοποιηθεί τον Οκτώβριο του 2016 στη Βηρυτό και η Σύνοδος των Λαών (Peoples’ Summit) που θα γίνει στο Μαρόκο, το Νοέμβριο του 2016 (να επιβεβαιωθεί) κατά τη διάρκεια του COP22, που θα πραγματοποιηθεί στην ίδια πόλη.\nΟι παρεμβάσεις των συνδικαλιστών και από τις δυο όχθες έριξαν φως στην κατάσταση που επικρατεί στην οργανωμένη εργασία στην Ευρώπη, μια κατάσταση που χαρακτηρίζεται από διαιρέσεις μεταξύ Βορρά και Νότου. Οι συνδικαλιστές πρότειναν να μεταφερθεί το φεστιβάλ σε ένα σημείο που θα μπορούσε να λειτουργήσει ως νέο πολιτικό υποκείμενο. Οι διαφορές που υπάρχουν ανάμεσα στις συνδικαλιστικές στρατηγικές λόγω της εκάστοτε εθνικής πολιτικής πραγματικότητας βαθαίνουν, εξαιτίας των ηγεμονικών νεοφιλελεύθερων πολιτικών.\nΣυγκινηθήκαμε από την παρέμβαση των συντρόφων/ισσών από το Κουρδιστάν που ήταν παρόντες/ούσες και μίλησαν για την κατάσταση στη Ροζάβα και τις υπόλοιπες κουρδικές περιοχές, καθώς και για την τουρκική επίθεση, τις εμπειρίες αυτοδιοίκησης και τον κεντρικό ρόλο των γυναικών σε όλα τα επίπεδα του αγώνα, ρόλο ο οποίος ενισχύεται από μείζονες προσπάθειες για δομική ισότητα.\nΟι συνεδριάσεις τελείωσαν με μια κοινή διεθνή συνέλευση. Η διασύνδεση των αγώνων της περιοχής και άρα, η δημιουργία μόνιμων δομών συνεργασίας και ανταλλαγών θα μπορούσε να εξελιχθεί σε ένα κοινό πολιτικό μεσογειακό σχέδιο και, τελικά, σε ένα συλλογικό πολιτικό φορέα.\nΣτο πνεύμα της «Σαμπίρ», μιας γλώσσας συνεργασίας και ποικιλομορφίας που μιλιόταν στα περισσότερα μέρη της Μεσογείου, η συνέλευση εξέφρασε την ανάγκη ύπαρξης μιας lingua franca του αγώνα που θα μας επιτρέπει να δουλεύουμε μαζί. Μιας γλώσσας που ενστερνίζεται και τιμά την πολυπολιτισμικότητά μας, που επικεντρώνεται στην αποδοχή, και όχι στην ένταξη, και που μας κρατά σε κίνηση.


Η «ευλογημένη απογοήτευση» - EL\nΗ «ευλογημένη απογοήτευση»\nΈνα σημάδι ότι ξεκινάει η εν πνεύματι αληθινή ζωή είναι η «απογοήτευση». Ναι, καλά το ακούσατε, η «απογοήτευση». Θα έρθει μια στιγμή στη ζωή μας, θα τα φέρει έτσι ο Θεός, που θα αισθανθούμε απόλυτη ματαίωση από όλους και όλα.\nΘα είναι μια φοβερή ψυχική και σωματική περίοδος που στον καθένα ποικίλει σε ένταση και χρόνο, ωστόσο όμως συνήθως απαραίτητη.\nΗ ματαίωση θα κινηθεί σε δύο επίπεδα, ένα εσωτερικό, προς τον εαυτό μας δηλαδή, κι ένα εξωτερικό, από τους άλλους. Εκεί θα βιώσουμε γεγονότα που θα μας οδηγήσουν στο συμπέρασμα ότι δεν μπορούμε να έχουμε απόλυτη εμπιστοσύνη σε κανέναν άλλον, παρά μονάχα και ολοκληρωτικά στον Θεό. Η ειδωλοποίηση που κάναμε στον εαυτό μας και τα κατορθώματά του θα καταρρεύσουν. Θα δούμε γυμνή την αλήθεια, ότι ριζικά είμαστε ελλειμματικοί, ελλιπείς. Παρόλο που ο Θεός μάς έχει χαρίσει ποικίλες δυνατότητες, ωστόσο αυτές παραμένουν άγνωστες ή ανενεργές έξω από την σχέση μαζί Του, ή ακόμη και καταστροφικές, εάν αυτονομηθούν.\nΘα ανακαλύψουμε κατόπιν φρικτών εμπειριών ότι οι όρκοι που μας έδωσαν για παντοτινή αγάπη σάπισαν και θρόισαν στην δύναμη του χρόνου, που αλλάζει πρόσωπα και καταστάσεις. Ιδιαιτέρως δε αυτοί που μας μίλησαν για μεγάλες αγάπες και έδωσαν αιώνιες υποσχέσεις υπήρξαν οι πιο στεγνοί και αδίστακτοι γδάρτες των ονείρων μας. Ο άλλος δεν είναι ο «Θεός» και «λυτρωτής» μας, γιατί απλά είναι άνθρωπος αδύναμος και πληγωμένος.\nΤότε θα αντιληφθούμε ότι κανείς δεν μπορεί να μας δώσει το απόλυτο, εκείνο που ζητά η δομή, ο πυρήνας της ύπαρξής μας. Αυτός ο μεγάλος άλλος, που πάντα μας λείπει είναι ο Θεός και ή θα πάρουμε την απόφαση, δηλαδή θα μετανοήσουμε, να τον γνωρίσουμε προσωπικά και βιωματικά, ή θα μείνουμε στον φαύλο κύκλο των θνητών αδύναμων υποσχέσεων και μάταια θα κωπηλατούμε σε τρύπια βάρκα.\nΕκεί μέσα σε αυτό το μεγάλο κενό, στην θέα του Άδη που είναι έτοιμος να μας καταπιεί, έχουμε την ευκαιρία να κραυγάσουμε προς τον Χριστό. Να Τον ζητήσουμε με όλη την δίψα και την πείνα της ύπαρξής μας. Να αναγνωρίσουμε ότι μονάχα αυτός είναι το νόημα της ζωής, ο λυτρωτής και σωτήρας μας. Αν συμβεί αυτό, τότε η πίστη στο πρόσωπό Του θα κατέλθει από το νου στην καρδιά και η Χάρις θα λούσει την ύπαρξή μας με ελπίδα και χαρά, σκορπώντας την ράθυμη θλιμμένη ματιά προς τα πρόσωπα και πράγματα του κόσμου. Η απελπισία και απογοήτευση θα δώσει τη θέση της σε μια εσωτερική πληρότητα και χαρά, που δεν προέρχεται ούτε εξαντλείται στα ανθρώπινα και ενδοκοσμικά, γι’ αυτό και δεν μπορεί κανείς να μας την πάρει, εκτός κι αν την σκορπίσουμε εμείς.\nΟ κόσμος και η ζωή θα αποκτήσουν ξανά νόημα μέσα από την νέα ματιά που θα δωρίσει το Πνεύμα μέσα μας. Όλα θα αλλάξουν, ενώ φοράνε τα ίδια ρούχα, όλα θα είναι αλλιώς, ενώ είναι εκεί, τα πάντα θα μιλάνε, ενώ θα παραμένουν σιωπηλά. Ο Χριστός θα έχει πλέον κατέλθει από τον «ουρανό» μέσα στην καρδιά μας, θα έχει γεννηθεί και σαρκωθεί στην δική μας προσωπική ιστορία που κι εμείς θα την χωρίσουμε σε πριν και μετά Χριστόν πορεία, γιατί σαν έλθει ο Χριστός τίποτε πια δεν μπορεί να είναι όπως παλιά, μήτε η αμαρτία μας, μητε τα δάκρυά μας.\nPrevΠροηγούμενο ΆρθροΑπόφαση του Πολιτικού Συμβουλίου, του Ποταμιού της 28ης Μαΐου\nΕπόμενο ΆρθροΝέα στοιχεία για την καρδιακή ανεπάρκεια, παρουσιάστηκαν στην ΑθήναNext


Δε φαντάζεσαι με τι υλικό μπορείς να εξαφανίσει ένα σπυράκι! - Πρώτη Καθημερινή Εφημερίδα\n22 Μαρτίου, 2021 06:50\nΑν εσύ έχεις παρατηρήσει ότι το πρόσωπό σου αρχίζει και γεμίζει, πρέπει οπωσδήποτε να επισκεφθείς έναν δερματολόγο. Τώρα αν έβγαλες ένα σπυράκι κι είχες πάντα καθαρή επιδερμίδα, εμείς έχουμε τον τρόπο για να το εξαφανίσεις. Η λύση βρίσκεται στο ράφι του ψυγείου σου!\nΠροηγούμενο άρθροΤι γνωρίζουν οι θρησκείες για το σεξ!\nΕπόμενο άρθροLockdown: Ανοίγουν κομμωτήρια, πάρκα και αρχαιολογικοί χώροι- Πώς θα μετακινούμαστε